da fr cs da da fr he en da da it de en hbs_lat da da da da da da de da da da da da da da en da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
De seneste år har min yngste datter og jeg støbt chokolader til jul. Heldigvis er det med chokoladetemperering som med så meget andet; øvelse gør mester. Vi synes selv at vi bliver bedre og bedre til det, og har det rigtigt hyggeligt imens – det er en dejlig juletradition.
I år lavede vi 4 forskellige støbte chokolader, samt nogle klassiske nougatmarcipankugler og en træstamme (rullet marcipan med nougat, så man kan skære fine skiver af det).
To af chokoladerne indeholder saltkaramel, som blot er lavet ved at koge en dåse kondenseret mælk i en gryde vand i 2½ time. Vi fylder chokoladerne med karamellen og drysser en smule flagesalt ned i hver. Vi forsøgte os med temperering af både mørk og Dulcey-chokolade (en slags karamelliseret hvid chokolade fra Valhrona), og den lyse model med saltkaramel er virkelig en karamelgodbid af en anden verden. Det bliver vist ikke sidste gang, vi prøver den chokolade.
Derudover havde jeg lavet to slags ganache; mint- og solbær. De drejede chokolader er med mint, og som det fremgår er de firkantede med solbær; og begge dele er meget vellykkede. Jeg har før lavet mintfyld med æggehvide og flormelis, men det bliver altså noget grynet, selvom det blot står i nogle dage, så jeg anbefaler at lave det med hvid chokolade.
Mintganache (til ca. 25 chokolader)
75 g hvid chokolade
Smelt den hvide chokolade i microovnen eller over vandbad. Kog piskefløden op og hæld den over chokoladen. Vent et minut og rør så massen sammen med en dejskraber. Tilsæt pebermynteolie, rør rundt og hæld massen over i en sprøjtepose. Læg den på køl til den skal bruges.
Solbærganache (til. ca. 50 chokolader)
125 g hvid chokolade
Smelt den hvide chokolade i microovnen eller over vandbad. Kog solbær op med glukosesirup til bærrene brister. Giv dem et par drøn med en stavblender. Læg en sigte henover skålen med chokolade og hæld solbærmassen heri. Brug en dejskraber til at mose så meget solbær igennem sigten som muligt. Rør chokoladen og solbærvædsken sammen med en dejskraber. Kom massen i en sprøjtepose og læg den på køl til den skal bruges.
Jeg kan kun anbefale at kaste sig ud i chokoladens fantastiske verden; jeg har skrevet lidt om selve tempereringen her.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.